Bekkjarviksundet i Møkstrafjorden Foto: Frokor 
Stolmasundet i Selbjørnsfjorden Foto: Frokor 
**Austevoll** er en øykommune i ytre Midthordland i Vestland fylke. Øykommunen ligger ut mot Nordsjøen, og er ellers omgitt av Øygarden kommune og Bergen kommuner i nord, Bjørnafjorden og Tysnes i øst, og Fitjar og Bømlo i sør. Kommunen består i alt av 667 øyer, holmer og skjær.

Austevoll er Norges mest folkerike kommune uten fastlandsforbindelse. Nærheten til Bergen har gjort at kommunen de siste årene har hatt en svært høy befolkningsvekst, slik som nabokommunene Øygarden og Bjørnafjorden. En annen grunn til dette kan være at Austevoll har Vestlands yngste befolkning. 28 % av befolkningen er under 17 år.[*når?*]

Fiske har i flere generasjoner vært den største næringen i kommunen, og er fortsatt en viktig del for lokalbefolkningen. Havbruksnæringen opplevde en stor vekst i løpet av 1980-årene og i dag er kommunen regnet som en av landets største lakseoppdrettskommuner.

Administrasjonssenteret i kommunen er Storebø, som også er den største bygda. Kommunen har ungdomsskole, Austevoll vidaregåande skule og Austevoll Maritime Fagskole. Havforskningsinstituttet har forskningsstasjon i Austevoll. Dessuten har tre børsnoterte selskaper som DOFog Austevoll Seafood sine hovedkontor på Storebø.

Historie
--------

Austevoll ble en selvstendig kommune i 1886, da den ble utskilt fra Sund kommune. Navnet ble skrevet «Østevold» eller «Østervold» frem til 1889, da navnet ble endret til «Austevold», fra 1918 skrevet *Austevoll*. I 1964 ble kommunen utvidet med sørøstdelen av øyene Huftarøy og Selbjørn som til da hadde tilhørt Fitjar kommune.

I en kommuneoversikt datert den 31. januar 1840 («Fortegnelse over Rigets samtlige Formandsskabsdistricter») er «Østevold» (med «Møgster Sogn») oppført som en separat kommune adskilt fra Sund. (Dette ville ha vært i samsvar med loven – for selv om sognene Austevoll og Møkster tilhørte Sund prestegjeld så tilhørte de ulike fogderier: Sund tilhørte Nordhordland fogderi mens Austevoll og Møkster tilhørte Sunnhordland fogderi. I slike tilfeller kunne et prestegjeld bli delt i to separate kommunar.) Men denne delingen kan i så fall ikke ha vært virksom lenge: I alle senere oversikter (frem til 1886) er Austevoll oppført som en del av Sund kommune.

Geografi
--------

Marstein fyr Foto: Frokor 
Solnedgang i fjæra på Austevoll Foto: Marius Vassnes 
Austevoll består i alt av 667 småkuperte øyer, holmer og skjær. Kommunen har ei samla strandlinje på 337 kilometer, og et areal på 114 km². Det høyeste punktet i Austevoll er Loddo på 244 moh. I vest ligger øyene Stora Kalsøy, Møkster og Stolmen som grenser mot Nordsjøen, i nord og nordøst Øygarden kommune og Bjørnafjorden kommune, i øst Tysnes, og Fitjar i sør. Øyene Huftarøy, Selbjørn, Hundvåko, Stolmen, Stora Kalsøy er sammenbundet med bruer og er de største øyene i kommunen. Det siste store veiprosjektet ble ferdigstilt 17. november 2007, med bruforbindelsene Storholmsbrua og Hundvåkøybrua fra Stora Kalsøy og Hundvåko til Huftarøy. Storholmbrua har en totallengde på 439 meter og seilingshøyde 18 meter. Hundvåkøybrua er 460 meter lang, med seilingshøyde 28 meter.

Demografi
---------

Tolv av kommunens 667 øyer har fast bosetning året rundt. 29 prosent av befolkningen lever i tettbygde områder, disse er Storebø og Bekkjarvik. 28 prosent av befolkningen er under 17 år, dette er 4,4 prosentpoeng over snittet for hele landet. 4,7 prosent av innbyggerne i kommunen er 80 år eller eldre.

Innbyggerne i Austevoll regnes som Norges nest rikeste med en gjennomsnittlig formue på over 2,1 millioner kroner i 2016.

### Største bygder

|  |  | Innb. bygd (2005) | Innb. krets (2001) |
| --- | --- | --- | --- |
| 1 | Storebø | 1 032 | 1 341 |
| 2 | Bekkjarvik | 355 | 489 |
| 3 | Kolbeinsvik |  | 481 |
| 4 | Vinnes |  | 378 |
| 5 | Haukanes |  | 235 |
|

### Største øyer

Alle disse øyene er bebodde. For flere øyer, se Kategori:Øyer i Austevoll.

|  | Øy | Innb. |
| --- | --- | --- |
| 1 | Huftarøy | 2 435 |
| 2 | Selbjørn | 955 |
| 3 | Hundvåko | 554 |
| 4 | Stolmen | 208 |
| 5 | Stora Kalsøy | 167 |
| 6 | Møkster | 66 |
| 7 | Litla Kalsøya | 21 |
| 8 | Lunnøya | 10 |
| 9 | Rostøya | 2 |
|  | Sandtorr |  |
|  | Drøna |  |
|  | Bjånesøya |  |

### Demografisk utvikling

*Innbyggere i Austevoll (i 1000)*

Kommunikasjon
-------------

MF «Møkstrafjord»  Foto: Cavernia 
### Ekstern kommunikasjon

Austevoll er knyttet til fastlandet med ferger og hurtigbåter. Kommunens viktigste forbindelse går mellom Hufthamar på Huftarøy og nordover til Krokeide fergekai i Bergen. Denne opereres av bilfergene MF «Horgefjord» og MF «Møkstrafjord». Kommunen er knyttet til Stord med bilfergen MF «Husavik» fra Husavik, sør på Huftarøy.

I fremtiden ønsker kommunen bli bundet sammen med fastlandet. Dette skjer ved en bygging av bru frå Huftarøy i øst og over til Reksteren .

Flaggruten, som er hurtigbåtforbindelsen mellom Bergen og Stord, anløper Hufthamar på alle sine turer (nedlagt 2013). I tillegg anløper hurtigbåtene mellom Bergen og Sunnhordland Austevoll fire ganger daglig.

Bakkasundbrua, åpnet i 1999. Foto: Marius Vassnes 
### Intern kommunikasjon

Følgende øyer er forbundet med bro:

* Huftarøy og Selbjørn (Selbjørn bru, åpnet 1980)
* Selbjørn og Stolmen (Stolmasundet bru, åpnet 1998)
* Hundvåko og Storekalsøy (Bakkasundbrua, åpnet 1999)
* Huftarøy og Hundvåko (Storholmbrua og Austevollsbrua, åpnet 2007)

I tillegg er en rekke mindre øyer bindet sammen.

Etter at bilfergen mellom Huftarøy og Hundvåko ble erstattet av Austevollsbrua er 97 prosent av befolkningen i kommunen knyttet sammen med veiforbindelse.

| Øyer med veiforbindelse til Storebø | Bro(ene) |
| --- | --- |
| Huftarøy | 546Fylkesvei 546 |
| Selbjørn | Selbjørn bru (546Fylkesvei 546) |
| Hundvåko | Hundvåkøybrua/Storholmbrua (546Fylkesvei 546) |
| Stolmen | Stolmasundet bru (Fv151) /Selbjørn bru (546Fylkesvei 546) |
| Storekalsøy | Bakkasundbrua (Fv153) /Hundvåkøybrua/Storholmbrua (546Fylkesvei 546) |
| Rostøya | Rostøybrua (kommunal vei) |
| Drøna | Drønobrua (kommunal vei) |
| Bjånesøya | Bjånesbrua (kommunal vei) |

Lokalbåten i Austevoll, MS «Tjelden». Foto: Marius Vassnes 
Hurtigbåten MS «Tjelden» forbinder de minste øyene i vest med resten av kommunen.

Politikk
--------

*Se også: Kommunestyrevalg i Austevoll*
### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Fremskrittspartiet | 33,1 | +11,3 | 938 | +341 | 8 | +3 | 2 |
| Høyre | 32,6 | −4,3 | 924 | −86 | 7 | −1 | 2 |
| Arbeiderpartiet | 10,7 | −7,9 | 303 | −206 | 2 | −2 | 1 |
| Industri- og Næringspartiet | 10,3 | +10,3 | 292 | +292 | 2 | +2 | 1 |
| Kristelig Folkeparti | 4,9 | −1,9 | 140 | −48 | 1 |  | 1 |
| Miljøpartiet De Grønne | 3,7 | +0,2 | 106 | +8 | 1 |  |  |
| Senterpartiet | 1,9 | −6,2 | 54 | −167 |  | −2 |  |
| Sosialistisk Venstreparti | 1,8 | −1,4 | 50 | −37 |  |  |  |
| Venstre | 1,0 | 0 | 27 | +2 |  |  |  |
| Valgdeltakelse/Total | 72,9 % | 2 843 | 21 | 7 |
| **Ordfører:** Bente Kari Sletten Taranger (H) | **Varaordfører:** Renate Møgster Klepsvik (Frp) |
| Merknader: Kilde:  |

Kommunevåpen
------------

Fiskeri har hatt stor betydning for økonomien i Austevoll, også på 2020-tallet. Foto: Marius Vassnes 
Kommunevåpenet er fire sølv sild på skrå oppover mot venstre, mot en blå bakgrunn. Dette henspiller på de rike fiskeritradisjonene i kommunen. Kommunevåpenet ble godkjent i 1984.

Tusenårssted
------------

Kommunen har valgt et grøntområde mellom presteboligen på Storebø og Storebø skole som tusenårssted. Det foreligger blant annet planer for tilrettelegging av parkanlegg. Dette arbeidet er påbegynt med blant annet lekeapparater og nysådd gress. 22. mai 2010 gikk festivalen Havfest av stabelen på dette området, hvor blant andre Datarock og Reidar Larsen spilte.

Kjente austevollinger
---------------------

* Ingebrigt Bjørø (1879–1944), stifter og første leder av Kristelig Folkeparti
* Abelone Møgster (1883–1975), motstandskvinne
* Sjur Østervold (1913–2004), krigshelt
* Johannes Kalve (1919–2005), krigsseiler og medlem av Shetlandsgjengen
* Magnus Stangeland (1941–), politiker (Sp) og næringslivsleder, stortingsrepresentant 1985–1997
* Inge Halstensen (1945–), fiskebåtreder
* Ingunn Klepsvik (1946–), ambassadør
* Karsten Klepsvik (1952–), ambassadør
* Helge Møgster (1953–), forretningsmann innen sjømat og oljeservice
* Jan Thomas (1966–), stylist, skuespiller, skribent
* Claus Lundekvam (1973–), fotballspiller
* Helge Andre Njåstad (1980–), politiker (FrP), stortingsrepresentant fra 2013
* Ørjan Johannessen (1985–), prisbelønt kokk
* Ingrid Halstensen (1987–), sportsjournalist (TV 2)
* Hanne Skjønhaug Haugland (1991–), skøyteløper
* Malin & Alina Vassnes (1993–), Farmen-deltakere

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  Lofstad, Ralf (14. oktober 2016). «I denne kommunen har innbyggerne i gjennomsnitt 3 millioner kroner i formue». *Dagbladet.no* **(norsk)**. Besøkt 15. mai 2019.
5. ↑  «Urban settlements. Population and area, by municipality. 1 January 2006». Statistisk sentralbyrå. 2006. Arkivert fra originalen 22. februar 2007. Besøkt 29. oktober 2006.
6. ↑  «Folke- og bustadteljing 2001» (PDF). Statistisk sentralbyrå. 2006.
7. ↑  «Folke- og bustadteljing 2001» (PDF). Statistisk sentralbyrå. 2006.
8. ↑  valgresultat.no
9. ↑  «Møte i kommunestyre den 02.10.2023». Austevoll kommune.

Eksterne lenker
---------------

* (nn) Offisielt nettsted Rediger på Wikidata

* (en) Austevoll – kategori av bilder, video eller lyd på Commons Rediger på Wikidata
* (no) Kommunestatistikk fra Statistisk sentralbyrå
* (no) Kulturnett Hordaland
* (no) Austevoll Guide - Tourinfo nettsted www.austevollguide.no
* Demografi i Austevoll
* Folkemengde per 1. januar, etter fylke og kommune. Registrert 2009. Framskrevet 2010-2030.

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |